हिंदी फिल्‍मों में सेक्‍स कामेडी के नाम पर इस साल हम ‘क्‍या कूल हैं हम 3’ और ‘मस्‍तीजादे’ देख चुके हैं। ‘ग्रेट ग्रैंड मस्‍ती’ उसकी कड़ी की तीसरी फूहड़ फिल्‍म है। मस्‍ती के लोभ में गए दर्शक ‘कुछ भी नहीं मिला’ कहते हुए सिनेमाघरों से निकल सकते हैं। इंद्र कुमार के दृश्‍य,संवाद और कलाकारों की कामोत्‍तेजक मुद्राएं मस्‍ती और मनोरंजन में विफल रही हैं। लगभग एक जैसे भाव और प्रतिक्रियाओं से ऊब ही होती है। फिल्‍म के गानों में भी रोमांच नहीं है।